૨૦ ઓગસ્ટના રોજ ૪૭ વર્ષના પેરારીવલને સુપ્રીમ કોર્ટને દયામાફીની કરેલી અરજીમાં જણાવ્યું હતું કે પાછલા બે વર્ષથી તમિળનાડુ સરકારને તેણે કરેલી દયામાફીની અરજી સંદર્ભે કોઈ કાર્યવાહી તમિળનાડુ સરકાર તરફથી કરવામાં આવી નથી. પેરારીવલન પર રાજીવ ગાંધીની હત્યામાં મહિલા આત્મઘાતી હુમલાખોરે પહેરેલા બોમ્બના ૯ વોલ્ટની બેટરી સપ્લાય કરવાનો આરોપ છે. ઉલ્લેખનીય છે કે ૨૧ મે, ૧૯૯૧ના રોજ પૂર્વ વડા પ્રધાન રાજીવ ગાંધી શ્રીપેરુમ્બુદુર ખાતે જંગી રેલીને ચૂંટણીલક્ષી સંબોધવા જઈ રહ્યા હતા ત્યારે આત્મઘાતી મહિલાએ સ્ટેજ પાસે જ રાજીવ ગાંધીને પગે લાગવા આગળ આવી આત્મઘાતી હુમલો કર્યો હતો. બોમ્બ વિસ્ફોટમાં મહિલા, પૂર્વ વડા પ્રધાન સહિત ૧૪ લોકોનાં મોત થયા હતા.